Dytrichas Evaldas fon Grotusas

Dytrichas Evaldas fon Grotusas (; 1751 m. balandžio 15 d. Jelgavoje, Kuršo ir Žiemgalos kunigaikštystė – 1786 m. rugsėjo 29 d. Gedučiuose, Pakruojo r.) – Pabaltijo vokiečių kilmės pianistas ir kompozitorius. Į Lietuvą, Kuršą jis atgabeno Vokietijos vargonų ir pianinų meistro Gotfrydo Zilbermano pianiną, kurį jam perleido kompozitoriaus Johano Sebastiano Bacho sūnus Karlas Filipas Emanuelis Bachas. Sūnus – Teodoras Grotusas.

mini|left|Zilbermano pianinas (1746)
mini|left|Grotusų dvaras Gedučiuose
mini|left|Dytricho Evaldo fon Grotuso Rondo C-Dur. Klavikordu groja Joan Benson (1973)

 Biografija 
Dytrichas Evaldas fon Grotusas gimė Kuršo aristokratų Johano Gebhardo fon Grothuso ir Šarlotės Agnesos Miulenheim šeimoje.Johann Gebhard v. Grotthuß (Baltisches Biographisches Lexikon) Tėvų valia jis pasirinko karininko profesiją ir kurį laiką tarnavo Prūsijos kariuomenėje. Tačiau neilgai, nes buvo silpnokos sveikatos ir labiau linko į muziką. Klavesinu groti mokėsi pas kompozitorių Johaną Georgą Vithauerį (Johann Georg Witthauer). 1773 m. vedė Gedučių dvarininkaitę Elizabetą Eleonorą fon Grotus (Elisabeth Eleonore von Grotthuß). 1781 m. lankėsi Hamburge pas kompozitorių Karlą Filipą Emanuelį Bachą, susižavėjo jo Zilbermano pianinu ir jį nusipirko. Ta proga sukūrė džiaugsmingą Rondo C-Dur „Freude über den Empfang des Silbermannschen Klaviers“Ryan Layne Whitney (Grotthuß: Freude über den Empfang) https://www.youtube.com/watch?v=K9YM6rR5KiY. Parašė taip pat fugą dviem balsams e-moll, sonatą klavesinui d-moll ir kt. D. E. Grotusas buvo pažįstamas su vokiečių muziku Johanu Adomu Hileriu ir rašytoju Kristijonu Feliksu Vaise. Pastarasis 1785 m. tapo sūnaus Teodoro (1785–1822) krikštatėviu. Dytrichas Evaldas fon Grotusas mirė tesulaukęs 35 metų. Zilbermano pianinas, kuriuo jis taip džiaugėsi, neišliko.Helmut Scheunchen (Kulturportal West-Ost) 

 Literatūra 
 Leonidas Melnikas: K. F. E. Bachas ir Pabaltijys. Apie brolius Grothusus [C. Ph. E. Bach und das BaItikum. Über die Brüder Grotthuß]. Vilnius, 1997 (lietuvių ir vokiečių k.).

 Šaltiniai 

Kategorija:Lietuvos bajorai
Kategorija:Pianistai
Kategorija:Kompozitoriai
Kategorija:Latvijos vokiečių asmenybės